બીજી તરફ ગટરોને ચોકઅપ કરનારા પાતળા પ્લાસ્ટિકનો તો સમગ્ર વર્ષભર શહેરમાં ઠેર ઠેર છૂટથી ઉપયોગ થાય છે. ખાસ કરીનેે પાનના ગલ્લામાં માવાનું પેકિંગ કરવા પ્રતિબંધિત પ્લાસ્ટિકનો વપરાશ કરતાં અચકાતા નથી શાકમાર્કેટમાં પાતળાં ઝભલાં થેલી નિરંકુશપણે વપરાય છે. તો ચાની કીટલીઓ ઉપર પણ પ્લાસ્ટિકના પાતળા કપ બેધડકપણે ઉપયોગમાં લેવાય છે. આ તમામ પ્રકારનું પાતળું પ્લાસ્ટિક છેવટે રોડ પર ફેંકાય છે અને રખડતા ઢોરનો ચારો બને તો તેના જીવ માટે જોખમી તો બને જ છે, પરંતુ ગટરોને ચોકઅપ કરી દેવામાં પણ મહત્ત્વનું કારણ બને છે. તેમ છતાં આખા વર્ષ દરમિયાન તંત્ર ભાગ્યે જ પ્રતિબંધિત પ્લાસ્ટિકનો વપરાશ અટકાવવા ઝુંબેશ ચલાવે છે.